Doxa Deo | Linden | Kinders
Visie: Om God te sien regeer in 12 stede
Missie: Deur mense en die samelewing te verander
Slogan: Raising City Changers
By Doxa Deo Kids wil ons graag elke kind op sy vlak bedien.
Ons het die volgende ouderdoms groepe.
Ons weet elke kind is besig om konsepte oor God op sy eie vlak te leer ken. Daarom wil ons hulle help om Sy hart op 'n prettige manier te leer ken.
Ons voorskool klas is van 2 jaar tot graad R.
Ons graad 1-4s word in een groot groep bedien omdat ons elke ouderdomsgroep se behoeftes en manier van dink en redeneer in ag neem wanneer ons met hulle gesels oor God.
Ons het baie pret saam. Verhouding met elke kind is vir ons belangrik. Dit is vir ons belangrik dat kinders op hierdie ouderdom sal leer om ander lief te hê soos wat Hy ons lief het.
Dit is vir ons belangrik dat Sondae nie die enigste plek is waar hulle die boodskap hoor nie, maar dat dit huis toe gevat word ook en dat daar deur die week ook daaroor gepraat word.
Glue is ons Graad 5, 6 en 7's. Ons besef hulle is op 'n baie belangrike tydperk van hulle lewe. Ons weet dat hierdie ouderdom kind op die beginpunt van sy soeke na die antwoord vir die vraag "wie is ek?"
Daarom is ons fokus intensioneel op sy/haar identiteit. By Glue fokus ons op intesionele gesprekke waar hulle die waarheid van hulleself ontdek. Ons wil graag hê wanneer jou kind sy "tiener" fase betree hy die vogende moet weet: Ek weet wie God is en ek weet wie ek in God is en ek kan 'n verskil in hierdie wêreld maak.
Registrasie vir 2 jaar tot Graad 7 op Sondae:
Kyk uit vir ons Doxa Deo Kids registrasietafel waar kinders elke week kan registreer en hul plakkers ontvang. Elke kind sal 2 plakkers ontvang, een word op hulle geplak en die ander word aan die ouer gegee. Let op dat slegs ouers met plakkers toegelaat sal word om kinders af te haal by hulle klasse na afloop van die diens. Hierdie proses is ter wille van jou kinders se veiligheid.